אליסון בקר

אליסון רָמְסֶס בֶּקֶר (בפורטוגזית: Álisson Ramsés Becker; נולד ב-2 באוקטובר 1992), המוכר יותר בשמו הפרטי אליסון, הוא כדורגלן ברזילאי המשחק בליברפול ובנבחרת ברזיל בעמדת השוער. אליסון החל את הקריירה שלו בקבוצת הילדים של אינטרנסיונל, אליה הצטרף בגיל עשר. ב-17 בפברואר 2013 ערך את הופעת הבכורה שלו בקבוצה הבוגרת בתיקו 1–1 נגד קרוזיירו-RS במסגרת אליפות הגאוצ'ו. ב-25 באוגוסט 2013 ערך את הופעת הבכורה שלו בליגת העל הברזילאית בתיקו 3-3 נגד גויאס. את עונת 2013 סיים עם שישה משחקי ליגה. בעונת 2014 שימש כשוער מחליף לדידה. עונה לאחר מכן, דידה פרש מכדורגל ואליסון שימש כשוער ראשון עבור אינטרנסיונל במשך שתי עונות. ב-4 בפברואר 2016 חתם לחמש שנים ברומא האיטלקית תמורת 7.5 מיליון אירו והצטרף אליה בקיץ 2016. ב-19 בינואר 2017 ערך את הופעת הבכורה שלו ברומא בניצחון 0–4 נגד סמפדוריה במסגרת קופה איטליה. בעונת 2016/2017, רשם ארבע הופעות בגביע ואילו בליגה לא שיחק. בקיץ 2017 וויצ'ך שצ'נסני ששימש כשוער ראשון ברומא, חתם ביובנטוס ואליסון הפך לשוער הראשון של רומא. ב-19 ביולי 2018 הודיעה ליברפול רשמית על רכישתו מרומא תמורת 75 מיליון אירו, סכום שהפך אותו לשוער היקר בהיסטוריה באותה העת.(שיא שנשבר לאחר שלושה וחצי שבועות על ידי צ'לסי, כשרכשה את קפה אריסבלאגה מאתלטיק בילבאו ב-80 מיליון יורו) ב-12 באוגוסט ערך את הופעת הבכורה נגד וסטהאם יונייטד תוך שהוא שומר על שער נקי בניצחון 0–4 במחזור הראשון של העונה. הוא שמר על רשת נקייה גם בשלושת במחזורים הראשונים של העונה וכבר בסיום העונה הראשונה בקבוצה, עונת 2018/2019 זכה בפרס כפפת הזהב בפרמייר ליג המוענק לשוער ששומר על רשת נקייה במרב המשחקים. ב-1 ביוני 2019 זכה עם קבוצתו בליגת האלופות, לאחר ניצחון 0–2 על טוטנהאם הוטספר. ב-21 בדצמבר 2019, זכה עם קבוצתו בגביע העולם למועדונים לאחר ניצחון בהארכה 0–1 על קבוצת פלמנגו הברזילאית. בסיום אותה העונה, עונת 2019/2020, זכה עם הקבוצה באליפות. ב-16 במאי 2021 כבש שער נדיר כשכבש בדקה ה-95 את שער הניצחון ב-1–2 על וסט ברומיץ' אלביון. עם שער זה הוא הפך לשוער הראשון אי פעם שכובש שער עבור ליברפול. בצעירותו שיחק אליסון בכל הנבחרות הצעירות של ברזיל. באוקטובר 2015 זומן לראשונה לסגל הנבחרת הבוגרת. ב-13 באוקטובר 2015 ערך את הופעת הבכורה בנבחרת בניצחון 1–3 נגד ונצואלה. אליסון השתתף עם הנבחרת בקופה אמריקה 2016. בחודש מאי 2018 הוא נכלל בסגל נבחרתו לקראת משחקיה במונדיאל 2018 ברוסיה. אליסון פתח בהרכב נבחרתו בכל משחקיה בתחרות עד להדחתה בשלב רבע הגמר נגד נבחרת בלגיה. במאי 2019 הוא נכלל שוב בסגל נבחרתו לקראת קופה אמריקה 2019. לאורך הטורניר הוא ספג שער אחד בלבד בשישה משחקים, כאשר ברזיל זוכה בתואר. המשחק היחיד בו אליסון לא הצליח לשמור על שער נקי היה הניצחון בגמר 1–3 נגד פרו ב־7 ביולי, באצטדיון המרקנה. בעקבות ההופעה הטורניר, אליסון זכה בפרס השוער המצטיין בטורניר. נכלל בסגל נבחרת ברזיל לטורניר מונדיאל 2022. נכלל בסגל נבחרת ברזיל לטורניר קופה אמריקה 2024. משפחתו של אליסון היא ממוצא גרמני, כאשר אביו וסבתו דוברים את השפה בצורה שוטפת. כאשר שיחק ברומא זכה לכינוי "הגרמני". בנוסף על שפת האם שלו, הפורטוגזית, אליסון דובר גם אנגלית. במאי 2019 מונה לשגריר של רצון טוב על ידי ארגון הבריאות העולמי. בראיון שנערך עמו סיפר אליסון, כי הוא תומך נלהב של נשיא ברזיל השנוי במחלוקת, ז'איר בולסונארו. אחיו הבכור של אליסון, מוריאל, הוא גם שוער בקבוצת אינטרנסיונל הברזילאית. בשנת 2015 התחתן עם נטליה לואי, רופאה מברזיל. לזוג בת בשם הלנה, ילידת אפריל 2017 ובן, מתאו, יליד 14 ביוני 2019. ב-24 בפברואר 2021 טבע אביו של אליסון באגם ליד בית הנופש שלו בלבראס דו סול. אינטרנסיונל אליפות גאוצ'ו: 2013, 2014, 2015, 2016 ליברפול פרמייר ליג: 2019/2020 גביע אנגלי: 2021/2022 גביע הליגה האנגלי: 2021/2022 ליגת האלופות: 2018/2019 הסופר קאפ האירופי: 2019 גביע העולם למועדונים: 2019 מגן הקהילה: 2022 נבחרת ברזיל קופה אמריקה: 2019 אישיים גביע יאשין (1): 2019 כפפת הזהב בפרמייר ליג: עונת 2018/2019, 2021/2022 (יחד עם אדרסון מוראס) שוער העונה של אופ"א: 2018/2019 שוער השנה של פיפ"א (1): 2019 נבחרת השנה של פיפ"א: 2019 השוער המצטיין בקופה אמריקה 2019 נבחרת הטורניר של קופה אמריקה 2019 נכון ל-3 ביוני 2023 מדיה וקבצים בנושא אליסון בקר בוויקישיתוף אליסון בקר, ברשת החברתית אקס (טוויטר) אליסון בקר, באתר Transfermarkt אליסון בקר, באתר Soccerway אליסון בקר, באתר BDFutbol אליסון בקר, באתר WorldFootball.net אליסון בקר, באתר National Football Teams אליסון בקר, באתר FootballDatabase.eu אליסון בקר, באתר ESPN השוער היקר בהיסטוריה: אליסון חתם בליברפול, באתר ONE‏, 19 ביולי 2018 השוער היקר בעולם. רשמי: קפה חתם בצ'לסי, באתר ערוץ הספורט, 9 באוגוסט 2018 "Liverpool win Premier League: Reds' 30-year wait for top-flight title ends". BBC Sport (באנגלית בריטית). 2020-06-25. נבדק ב-2020-07-27. Daniel Alves é eleito craque da Copa América; Alisson e Everton também ganham prêmios, Globoesporte (בפורטוגזית) Seleção Brasileira está convocada para a Copa do Mundo FIFA Qatar 2022 באתר הרשמי של קונפדרציית הכדורגל הברזילאית, 7 בנובמבר 2022 (בפורטוגזית) Brazil name Copa América squad with Casemiro dropped באתר OneFootball, ‏ 10 במאי 2024 (באנגלית) Alisson Becker appointed WHO goodwill ambassador, Liverpool FC Alisson explains why he supports controversial Brazilian president Bolsonaro, Tribuna.com Emilia Bona, Alisson Becker and wife Natalia welcome baby son with gorgeous family photo, liverpoolecho, ‏15 ביוני 2019 טרגדיה בליברפול: אביו של אליסון טבע באגם ליד ביתו ומת, באתר וואלה, 25 בפברואר 2021